Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2019/C 408/06)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen.

ENHEDSDOKUMENT

»GYŐR-MOSON-SOPRON MEGYEI CSEMEGE SAJT«

EU nr.: PGI-HU-02303 — 23.3.2017

BOB ( ) BGB (X)

1. Betegnelse

»Győr-Moson-Sopron megyei Csemege sajt«

2. Medlemsstat eller tredjeland

Ungarn

3. Beskrivelse af landbrugsproduktet eller fødevaren

3.1. Produkttype

Klasse 1.3: Oste

3.2. Beskrivelse af produktet med betegnelsen i punkt 1

»Győr-Moson-Sopron megyei Csemege sajt« er en fuldfed, saltet, porøs ost fremstillet af komælk og skorpemodnet med Brevibacterium linens. Den primære mikroflora til modning reproduceres stort set naturligt i det produktionsområde, der er omhandlet i punkt 4.

Tabel 1

»Győr-Moson-Sopron megyei Csemege sajt«-ostens organoleptiske egenskaber

Udvendige egenskaber: Ostehjul med flad bund og top og udbulende sider. Den tynde, fleksible skorpe er porøs, ensartet rød-gul og let slimet ved berøring. Indvendige egenskaber: Selve osten har en ensartet hvid-gul farve med revner tæt og jævnt fordelt på skærefladen. Konsistens: Osten har en ret svampet konsistent, er let at skære og smuldrer i munden. Lugt: Den karakteristiske aroma er let laktisk og fri for fremmed lugt. Smag: Den karakteristiske smag er behageligt aromatisk og salt, let syrlig og fri for fremmed smag.





Tabel 2

»Győr-Moson-Sopron megyei Csemege sajt«-ostens fysiske og kemiske egenskaber

Karakteristika Mængde % (g/100 g) Tørstofindhold, mindst 51,5 Fedtindhold i tørstoffet 45,0 ± 2 Natriumchlorid 2,0 ± 0,5





Tabel 3

»Győr-Moson-Sopron megyei Csemege sajt«-ostens form, størrelse og vægt

Form Dimensioner, cm Vægt, kg Hjul Diameter: protein (%) 20-22 Højde: protein (%) 7-9 Protein (%) 2,1-3,1

3.3. Foder (kun for produkter af animalsk oprindelse) og råvarer (kun for forarbejdede produkter)

— komælk

— ikkegenetisk modificerede syrevækkere med mælkesyrebakterier og andre modningsbakterier

— mælkekoagulationsenzymer

— calciumchlorid

— bordsalt.

3.4. Specifikke etaper af produktionen, som skal finde sted i det afgrænsede geografiske område

Følgende etaper af produktionen finder sted i det afgrænsede geografiske område.

— Præparering og enzymatisk koagulation af mælk

— Skæring og forarbejdning af ostemasse

— Formning og presning

— Saltning

— Modning

— Aftørring og tørring af osten

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, som betegnelsen henviser til

—

4. Kort angivelse af det geografiske områdes afgrænsning

Det geografiske område »Győr-Moson-Sopron megyei Csemege sajt« svarer til det område, der omfatter følgende administrative enheder:

Følgende kommuner i distriktet Győr:

Abda, Bezi, Bőny, Börcs, Dunaszeg, Dunaszentpál, Enese, Fehértó, Gönyű, Győr, Győrladamér, Győr-Ménfőcsanak, Győrság, Győrsövényház, Győrújbarát, Győrújfalu, Győrzámoly, Ikrény, Kajárpéc, Kisbajcs, Koroncó, Kunsziget, Mezőörs, Mosonszentmiklós, Nagybajcs, Nagyszentjános, Nyúl, Öttevény, Pér, Rábapatona, Rétalap, Sokorópátka, Tényő, Töltéstava, Vámosszabadi og Vének.

Følgende kommuner i distriktet Mosonmagyaróvár:

Jánossomorja, Lébény, Hegyeshalom, Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hédervár, Károlyháza, Kimle, Kisbodak, Levél, Lipót, Máriakálnok, Mecsér, Mosonmagyaróvár, Mosonszolnok, Mosonudvar, Püski, Rajka, Újrónafő og Várbalog.

Følgende kommuner i distriktet Csorna:

Bősárkány, Szany, Acsalag, Bágyogszovát, Barbacs, Bodonhely, Bogyoszló, Cakóháza, Csorna, Dör, Egyed, Farád, Jobaháza, Kóny, Maglóca, Magyarkeresztúr, Markotabögöte, Páli, Pásztori, Potyond, Rábacsanak, Rábapordány, Rábasebes, Rábaszentandrás, Rábatamási, Rábcakapi, Sobor, Sopronnémeti, Szil, Szilsárkány, Tárnokréti, Vág og Zsebeháza.

Følgende kommuner i distriktet Kapuvár:

Beled, Babót, Cirák, Csermajor, Dénesfa, Edve, Gyóró, Himod, Hövej, Kapuvár, Kisfalud, Mihályi, Osli, Rábakecöl, Répceszemere, Szárföld, Vadosfa, Vásárosfalu, Veszkény og Vitnyéd.

Følgende kommuner i distriktet Tét:

Árpás, Csikvánd, Felpéc, Gyarmat, Gyömöre, Győrszemere, Kisbabot, Mérges, Mórichida, Rábacsécsény, Rábaszentmihály, Rábaszentmiklós og Tét.

Følgende kommuner i distriktet Pannonhalma:

Écs, Győrasszonyfa, Nyalka, Pannonhalma, Pázmándfalu, Ravazd, Táp, Tápszentmiklós og Tarjánpuszta.

Følgende kommuner i distriktet Sopron:

Agyagosszergény, Fertőd, Fertődoboz, Fertőendréd, Fertőhomok, Fertőrákos, Fertőszéplak, Hegykő, Hidegség, Sarród, Tőzeggyármajor, Nyárliget og Fertőújlak.

5. Tilknytning til det geografiske område

Tilknytningen mellem »Győr-Moson-Sopron megyei Csemege sajt« og det geografiske område er baseret på kvalitet og omdømme, hvis centrale elementer er beskrevet i det følgende.

Det geografiske områdes egenart

Regionen Győr-Moson-Sopron består af en slette, der er dannet af sediment deponeret primært fra Donau samt floderne Rába-Rábca, Répce og Ikva.

Jordbundsforholdene og de klimatiske forhold i det geografiske område er ideelle til både agerbrug og husdyrbrug. Jord- og nedbørsforholdene i det geografiske område er særligt velegnede til dyrkning af majs og grovfoder, der bruges som foder til de mange malkekøer i området, og som danner grundlaget for dets mejeriindustri. Tejgazdasági Kísérleti Intézet [mejeriforskningsinstituttet] — hvis forgænger blev etableret i Mosonmagyaróvár i 1903 — udfører grundlæggende og anvendt forskning i mælkeforarbejdning og tilbyder forskning, udvikling og rådgivning inden for fødevareteknologi. Et forskningscenter blev grundlagt i Csermajor helt tilbage i 1886 for at give unge mennesker mulighed for at mestre alle faser af mælkeproduktion, -behandling, -forarbejdning og -markedsføring og for at »erhverve sig de nødvendige manuelle færdigheder«, og det sikrer, at ekspertisen i forarbejdning af mælk er blevet overleveret gennem generationer. Det geografiske område er så heldigt stillet, at det har det intellektuelle og tekniske grundlag samt de råvarer, der giver områdets mejeriprodukter —især dets oste — deres betydning, omdømme og anerkendelse.

Produktets egenart

Et særligt kendetegn ved osten er det blege gule lag, der fremkommer på ostens overflade 4-5 dage inde i modningsprocessen som følge af den primære mikroflora til modning (Brevibacterium linens), som er afgørende for modningen, og som stammer fra de anvendte fyrretræsplader. På denne måde knyttes produktets kvalitet og produktionsområdet tæt sammen. Bakterievæksten fremmes ved at vende osten og aftørre den med en saltopløsning hver 3.-4. dag. I uge 2 dækker laget stort set hele osten. For at sikre, at laget ikke går i stykker, er det nødvendigt at udvise ekstrem forsigtighed, når osten vendes og aftørres.

Den intense modningsproces starter fra overfladen og bevæger sig ind mod ostens centrum. Denne proces tager omkring tre uger. Modningsprocessen fremgår også af den hurtige stigning i skorpens pH-værdi, som skyldes, at visse gærstoffer (f.eks. Oospora lactis), der vokser naturligt på overfladen, nedbryder laktat (i kuldioxid og vand). Modningen er kendetegnet ved den hurtige nedbrydning af størstedelen af proteinerne, hvilket betyder, at 60-80 % af dem bliver til vandopløselige kvælstofforbindelser i uge 3.

Modningsprocessen er afgørende for ostens særpræg. Osten kan kun modnes på plader fremstillet af fyrretræ og under relativt høj luftfugtighed (over 90 %). Dette sikrer, at den specifikke bakteriestamme bevares, og at der udvikles en rød kultur på den friske ost. Modningen giver osten dens let syrlige, behagelige aromatiske og karakteristiske smag. Jo længere modningstid, jo stærkere smag og lugt får osten. Ostens primære karakter stammer fra den intensive nedbrydning af proteiner, som giver ostens dens smuldrende konsistens og gør den let at fordøje.

»Győr-Moson-Sopron megyei Csemege sajt« har en intens, aromatisk lugt og smag som følge af den unikke modningsflora. Osten har en rødgul farve, skærefladen er porøs, og osten smuldrer i munden. Efter 4-5 ugers modning udvikler ostens smag og lugt noter af ammoniak, og konsistensen bliver endnu blødere. For at osten skal forblive spiselig, og for at bevare dens karakteristiske egenskaber skal osten opbevares ved en temperatur på 2-8 °C fra uge 3.

Årsagssammenhæng mellem det geografiske område og produktets kvalitet eller egenskaber (for BOB), eller produktets særlige egenskaber, omdømme eller andre kendetegn (for BGB)

Ansøgningen om registrering af den beskyttede oprindelsesbetegnelse, som vedrører det udpegede geografiske område i regionen Győr-Moson-Sopron, er baseret på tradition, den unikke produktionsmetode, de specifikke færdigheder, der kræves til produktionen, og ostens omdømme.

Ostens omdømme er baseret på dens smag, aroma, lugt, meget behagelige smuldrende konsistens og ensartede kvalitet. Den forbruges stadig fortrinsvis af kendere af gourmetoste. Som følge af den intense nedbrydning af proteiner er den en af de lettest fordøjelige ostetyper.

I mere end et århundrede har »Győr-Moson-Sopron megyei Csemege sajt« nydt bred anerkendelse. I perioden 1995-2005 blev den regelmæssigt og med gode resultater præsenteret på Ungarns største ostemesse, der i branchen kaldes Csermajor-ostekonkurrencen. Osten har vunde følgende priser gennem de sidste to årtier:

1998 — den nationale ostekonkurrence Csermajor: guldmedalje

2001 — den første ostekonkurrence i den vestlige Transdonau-region: den bedste traditionelt modnede ost i den vestlige Transdonau-region

2005 — den nationale ostekonkurrence Csermajor: særlig påskønnelse fra dommerne

2007 — den nationale ostekonkurrence Csermajor: guldmedalje

2008 — den nationale ostekonkurrence Csermajor: guldmedalje

I 2011 fik »Győr-Moson-Sopron megyei Csemege sajt« ret til at anvende varemærket »HAGYOMÁNYOK-ÍZEK-RÉGIÓK« (HÍR) [traditioner-smage-regioner]. Der kan ansøges om anvendelse af HÍR-varemærket (registreringsnummer 172636) for et produkt, hvis dets produktion er tilknyttet en bestemt region, dets produktionsmetode er traditionel, mindst ét produktionselement er baseret på lokal knowhow, og dets omdømme kan føres mindst 50 år tilbage. Opfyldelsen af kriterierne for at anvende varemærket evalueres af en evalueringskomité, der er sammensat af eksperter udpeget af ministeren, på grundlag af den indgivne specifikation og en organoleptisk undersøgelse.

Henvisning til offentliggørelsen af varespecifikationen

(artikel 6, stk. 1, andet afsnit, i gennemførelsesforordning (EU) nr. 668/2014)

http://elelmiszerlanc.kormany.hu/download/e/33/c1000/17.pdf

på s. 862 i det linkede dokument.

(1) EUT L 343 af 14.12.2012, s. 1.